 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፍቕሪ ካብቲ ንሰባት ብሰንኪ ሕብሮምን መንነቶምን ምጽላእ ይዓቢ ፍሪዳ ቢዲ 1 ታሕሳስ 2019 መግለጺ ስእሊ, ታሪኽ ፍሬዳ ቢዲ ዘይርሳዕ ከም ዝኾነ ይግለፅ ፍሪዳ ቢዲ እታ ንጽልኢ ስዒራ ንሓደ ኣማኒ ሲክ ዝኾነ ህንዳዊ ብምምርዓው ነቲ ናይ ህንዲ ኣብ ልዕሊ ደቀንስትዮን ኣንስቶምን ዘለዎም ኣተሓሳስባ ዝበደሀት እንግሊዛዊት ኢያ ፍሪዳ ምስ ዓርካ ባባ ፓይሬ ላል ቢዲ ኣብ ኦክስፎርድ ዩኒቨርስቲ ተምሃሮ እንከለው ኢዮም ተራኺቦም እዚ ድማ ኣብ መጀመርታ ናይ 1930ታት ኣብ መንጎ ክልተ ካብ ናይ ዓሌትን እምነትን ፍልልይ ዘለዎም መንእሰያት ዝተሰረተ ፍቕሪ ኢዩ ታሪኽ ናይታ ሕሉፍ ኣተዓባብያ ዘለዋ ንፍዕቲ ናይ ዩኒቨርስቲ ተማሃሪት ዝኾነት ፍሪዳ ኢዩ ሳሕቲ ዘጓንፍ ፍጻመ ኢዩ ድማ ፍሬዳ ኣብ ከተማ ደርቢ ኣብ ናይቲ ኣቦኣ ዝውንኖ ናይ ስልማትን ሰዓትን መጸገኒ ድኳን ኢያ ተወሊዳ ፍሪዳ ነቦኣ ብዙሕ ኣይትዝክሮን ኢያ ምኽንያቱ ኣቦኣ ኣብ ናይ ቀዳማይ ኲናት ዓለም ከም ወተሃደር ድሕሪ ምኽታቡ ኣብቲ ብዙሕ መውጋእትን ሞትን ዝነበሮ ብጉጅለ ርእሰ ቕትለት ዝፍለጥ ክፍለ ሰራዊት ብሬን ኢዩ ኣገልጊሉ ብድሕሪኡ ፍሪዳ ጓል ሸውዓተ ዓመት እንከላ ኢዩ ኣቦኣ ኣብ ሰሜናዊ ፈረንሳ ዝሞተ ናይ ኣቦይ ሞት ንኹሉ ናይ ቁልዕነት ህይወተይ ኣጸልሚትዎ እንተኾነ ንፖለቲካዊ ተኣማንነተይን ሃይማኖታዊ ጽምኣተይን ኣለዓዒሉን ቅርጺ ኣትሒዙን ትብል ፍሪዳ ንመሰልና ገና ክንቃለስ ኢና! 